Subject: Elektrilevi liinikoridoride hooldustööd kinnistul 88 Rakvere-Rannapungerja tee
From: Silva Service <[email-masked]>
To: "[email-masked]" <[email-masked]>
Date: Mon, 18 Aug 2025 06:09:00 +0000

Hea kinnisasja omanik,

Anname teada, et teie kinnistut 90002:001:2880 88 Rakvere-Rannapungerja tee läbib elektriliin, mille ümbrust tuleme hooldama alates 25.08.2025 kuni 25.10.2025.

Õhuliinide ümbruse hooldamiseks teeme raietöid elektrivõrgu kaitsevööndi ulatuses ja laiendame olemasolevat liinikoridori kaitsevööndi lubatud laiuseni. Kaitsevööndi ulatus teie kinnistut läbivast elektriliinist mõlemale poole on 10m.
Raietööd hõlmavad okste, põõsaste ja puude raiumist kaitsevööndi ulatuses. Vajadusel raiume kaitsevööndist väljajäävaid, kuid elektrivõrgule ohtlikke puid (näiteks kalduolevaid, mädanenud, kuivanud). Õuealadel vajadusel kärbime (näiteks puude oksi, latvu) või langetame elektrivõrgule ohtlikke puid ja põõsaid.

Laiendustööde käigus tekkivad raiejäätmed koondame liini kaitsevööndis vallidesse. Ümarmaterjali (alates 8 cm rinnasdiameetriga puud) lõikame minimaalselt 3 m pikkuseks või Teie poolt enne tööde algust teatatud mõõtu (alates 3 m).

Palume enne tööde teostamise algust teada anda ümarmaterjali täpne ladustamise koht kinnisasja piires ja ümarmaterjali soovitud pikkus. Kui ümarmaterjali ladustamise osas töödega alustamise hetkeks info puudub, siis koondame need liini kaitsevööndist välja jäävale alale kaitsevööndi lähedale. Hilisemat ümberladustamist ei teostata. Raiutud materjali edasise käitlemise korraldab kinnisasja omanik.

Tööde läbiviimiseks kasutatakse rasketehnikat, mis võib tekitada maapinnale roopad, kuid leiame tööde järgselt sobiva lahenduse roobaste tasandamiseks. Tasandamistöid tehakse ilmastikku ja teisi asjaolusid arvestades sobival ajal, näiteks talvel roopaid ei tasandata. Seetõttu ei pruugi tasandamistööd toimuda koheselt pärast tööde lõppemist.

Kui tööde käigus raiutakse rohkem kui 20 tihumeetrit metsamaterjali, tuleb enne töödega alustamist esitada Keskkonnaametile metsateatis. Teavitame teid, kui esineb metsateatise esitamise vajadus. Metsateatist võite esitada teie või teie poolt volitatud isik, näiteks võite volitada metsateatist esitama Silva Service OÜ. Metsateatise esitamisel tuleb tasuda riigilõivu 30 eurot. Kui metsateatise esitate teie, siis hüvitame teile riigilõivu maksekorralduse alusel. Kui volitate meid esitama metsateatist, tasume riigilõivu teie eest.

Ootame teie tagasisidet ümarpuidu soovitud pikkuse ja ladustamise koha kohta hiljemalt 22.08.2025 meie töödejuhataja Sulev Prover kontaktidel: 53903080 või [email-masked]

Liinikoridoride hooldustööde kohta saate rohkem infot lugeda Elektrilevi kodulehelt https://elektrilevi.ee/et/maaomanikule/liinide-hooldus
[https://elektrilevi.ee/images/metadata/lines3.jpg]<https://elektrilevi.ee/et/maaomanikule/liinide-hooldus>
Liinide hooldus - Elektrilevi<https://elektrilevi.ee/et/maaomanikule/liinide-hooldus>
Keskpinge ja kõrgepinge õhuliini koridoride laiendamine Elektrilevi teostab üle-eestiliselt metsa raietöid keskpinge ja kõrgepinge õhuliinide koridoride laiendamiseks elektrivõrgu kaitsevööndi ulatuses. Elektrivõrgu kaitsevööndis kasvavate puude ja okste raiumine on vajalik, et tagada elektrivõrgu, kinnisasja omanike vara, keskkonna ja inimeste ohutus ning ennetada ...
elektrilevi.ee

Lugupidamisega

Sulev Prover
juhatuse liige
Tel.+372 53 90 30 80
OÜ Silva Service
[email-masked]